CELEX: 22014A0823(02)
Language: mt
Date: 2014-08-05 00:00:00
Title: Ftehim bejn l-Unjoni Ewropea u r-Repubblika tal-Kolombja li jistabbilixxi qafas għall-parteċipazzjoni tar-Repubblika tal-Kolombja f'operazzjonijiet tal-Unjoni Ewropea għall-immaniġġar ta' kriżijiet

23.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 251/8
            
         TRADUZZJONI
   FTEHIM
   bejn l-Unjoni Ewropea u r-Repubblika tal-Kolombja li jistabbilixxi qafas għall-parteċipazzjoni tar-Repubblika tal-Kolombja f'operazzjonijiet tal-Unjoni Ewropea għall-immaniġġar ta' kriżijiet
   L-UNJONI EWROPEA (l-“Unjoni” jew l-“UE”)
   minn naħa, u
   IR-REPUBBLIKA TAL-KOLOMBJA
   min-naħa l-oħra,
   minn hawn 'il quddiem imsejħin b'mod konġunt il-“Partijiet”,
   Billi:
   
               (1)
            
            
               Fil-qafas tal-Politika ta' Sigurtà u ta' Difiża Komuni tagħha, l-Unjoni Ewropea tista' tiddeċiedi li twettaq operazzjonijiet ta' mmaniġġar ta' kriżijiet li jistgħu jinkludu l-kompiti stipulati fl-Artikoli 42 (1) u 43 (1) tat-Trattat dwar l-Unjoni Ewropea, kif deċiż mill-Kunsill.
            
         
               (2)
            
            
               Ir-Repubblika tal-Kolombja u l-UE jirrikonoxxu l-importanza tal-paċi dinjija għall-iżvilupp tal-Istati kollha, u jibqgħu impenjati li jikkontribwixxu għaż-żamma tal-paċi u s-sigurtà fil-viċinat rispettiv tagħhom u fid-dinja b'mod aktar wiesa', abbażi tal-prinċipji tal-Karta tan-Nazzjonijiet Uniti.
            
         
               (3)
            
            
               Meta jitqies l-impenn bejn il-Partijiet biex tissaħħaħ il-kooperazzjoni tagħhom fi kwistjonijiet li jikkonċernaw is-sigurtà u d-difiża, u jiġi rikonoxxut li l-kapaċitajiet u l-abilitajiet tal-forzi tas-sigurtà tar-Repubblika tal-Kolombja jistgħu jintużaw f'operazzjonijiet tal-UE għall-immaniġġar ta' kriżijiet.
            
         
               (4)
            
            
               Ir-Repubblika tal-Kolombja u l-UE jixtiequ jelenkaw kondizzjonijiet ġenerali fir-rigward tal-parteċipazzjoni tar-Repubblika tal-Kolombja f'operazzjonijiet tal-UE għall-immaniġġar ta' kriżijiet fi ftehim li jistabbilixxi qafas għal tali parteċipazzjoni futura possibbli, aktar milli jiddefinixxu dawk il-kondizzjonijiet fuq bażi ta' każijiet individwali għal kull operazzjoni kkonċernata.
            
         
               (5)
            
            
               Tali ftehim għandu jkun mingħajr preġudizzju għall-awtonomija tat-teħid ta' deċiżjonijiet tal-Unjoni, u ma għandux jippreġudika in-natura speċifika tad-deċiżjoni tar-Repubblika tal-Kolombja li tieħu sehem f'operazzjoni tal-UE għall-immaniġġar ta' kriżijiet.
            
         
               (6)
            
            
               L-Unjoni ser tiddeċiedi jekk Stati terzi jiġux mistiedna jieħdu sehem f'operazzjoni tal-UE għall-immaniġġar ta' kriżi. Ir-Repubblika tal-Kolombja tista' taċċetta l-istedina tal-Unjoni u toffri l-kontribuzzjoni tagħha. F'dak il-każ, l-Unjoni tiddeċiedi dwar jekk taċċettax il-kontribuzzjoni proposta.
            
         FTIEHMU KIF ĠEJ:
   TAQSIMA I
   
      DISPOŻIZZJONIJIET ĠENERALI
   
   Artikolu 1
   Deċiżjonijiet relatati mal-parteċipazzjoni
   1.   Wara d-deċiżjoni tal-Unjoni li tistieden lir-Repubblika tal-Kolombjatieħu sehem f'operazzjoni tal-UE għall-immaniġġar ta' kriżijiet, ir-Repubblika tal-Kolombja għandha, fl-implimentazzjoni ta' dan il-Ftehim, tikkomunika d-deċiżjoni tal-awtorità kompetenti tagħha rigward is-sehem tagħha, inkluża l-kontribuzzjoni proposta tagħha, lill-Unjoni Ewropea.
   2.   Il-valutazzjoni mill-Unjoni tal-kontribuzzjoni proposta tar-Repubblika tal-Kolombja għandha ssir b'konsultazzjoni ma' din tal-aħħar.
   3.   L-Unjoni Ewropea għandha tipprovdi lir-Repubblika tal-Kolombja b'indikazzjoni bikrija tal-kontribuzzjoni probabbli għall-ispejjeż komuni tal-operazzjoni mill-aktar fis possibbli bil-ħsieb li tgħin lir-Repubblika tal-Kolombja fil-formulazzjoni tal-offerta tagħha.
   4.   L-Unjoni għandha tikkomunika bil-miktub lir-Repubblika tal-Kolombja l-eżitu tal-valutazzjoni u d-deċiżjoni tagħha dwar il-kontribuzzjoni proposta Kolombjana, bil-għan li tiżgura l-parteċipazzjoni tar-Repubblika tal-Kolombja. f'konformità mad-dispożizzjonijiet ta' dan il-Ftehim
   5.   L-offerta mir-Repubblika tal-Kolombja skont il-paragrafu 1, u l-aċċettazzjoni tagħha mill-UE skont il-paragrafu 4, għandhom jikkostitwixxu l-bażi għall-applikazzjoni ta' dan il-Ftehim lil kull operazzjoni ta' maniġġar ta' kriżi speċifika.
   6.   Ir-Repubblika tal-Kolombja tista', fuq inizjattiva tagħha stess jew fuq talba tal-Unjoni, u wara konsultazzjonijiet bejn il-Partijiet, tirtira fi kwalunkwe ħin b'mod sħiħ jew parzjali mill-parteċipazzjoni f'operazzjoni tal-UE għall-immaniġġar ta' kriżijiet.
   Artikolu 2
   Qafas
   1.   Ir-Repubblika tal-Kolombja għandha tassoċja ruħha mad-Deċiżjoni tal-Kunsill rilevanti li biha l-Kunsill tal-Unjoni Ewropea jiddeċiedi li l-Unjoni ser twettaq operazzjoni għall-immaniġġar ta' kriżijiet, u ma' kwalunkwe Deċiżjoni oħra li biha l-Kunsill tal-Unjoni Ewropea jiddeċiedi li jestendi l-operazzjoni tal-UE għall-immaniġġar ta' kriżijiet, f'konformità mad-dispożizzjonijiet ta' dan il-Ftehim u kwalunkwe arranġament ta' implimentazzjoni meħtieġa.
   2.   Il-kontribuzzjoni tar-Repubblika tal-Kolombja għal operazzjoni tal-UE għall-immaniġġar ta' kriżijiet għandha rkun mingħajr preġudizzju għall-awtonomija tat-teħid ta' deċiżjonijiet tal-Unjoni.
   Artikolu 3
   Status ta' persunalu forzi tar-Repubblika tal-Kolombja
   1.   L-istatus tal-persunal issekondat għal operazzjoni ċivili tal-UE għall-immaniġġar ta' kriżijiet u/jew tal-forzi kkontribwiti lil operazzjoni militari tal-UE għall-immaniġġar ta' kriżijiet mir-Repubblika tal-Kolombja għandhom ikunu rregolati mill-ftehim rilevanti dwar l-istatus tal-forzi/missjoni, jekk tali ikun konkluż, jew kwalunkwe arranġament ieħor bejn l-Unjoni u l-Istat(i) li fihom titwettaq l-operazzjoni. Ir-Repubblika tal-Kolombja għandha tiġi infurmata b'dan.
   2.   L-istatus tal-persunal ikkontribwixxa għall-kwartieri ġenerali jew elementi ta' kmand li jinsabu barra l-Istat(i) li fih(om) titwettaq l-operazzjoni tal-UE għall-immaniġġar ta' kriżijiet, għandu jkun irregolat minn arranġamenti bejn il-kwartieri ġenerali u l-elementi ta' kmand ikkonċernati u l-awtoritajiet kompetenti tar-Repubblika tal-Kolombja.
   3.   Mingħajr preġudizzju għall-ftehim dwar l-istatus tal-forzi/missjoni msemmi fil-paragrafu 1, ir-Repubblika tal-Kolombja għandha teżerċita l-ġurisdizzjoni fuq il-persunal tagħha li jipparteċipa fl-operazzjoni tal-UE għall-immaniġġar ta' kriżijiet. Fejn il-forzi tar-Repubblika tal-Kolombja joperaw abbord bastiment jew inġenju tal-ajru ta' Stat Membru tal-Unjoni Ewropea, dak l-Istat Membru jista' jeżerċita ġurisdizzjoni soġġett għal kwalunkwe ftehim eżistenti u/jew futur u f'konformità mal-liġijiet u r-regolamenti tiegħu u d-dritt internazzjonali.
   4.   Ir-Repubblika tal-Kolombja għandha tkun responsabbli biex tirrispondi għal kull pretensjoni marbuta mal-parteċipazzjoni f'operazzjoni tal-UE għall-immaniġġar ta' kriżijiet, li tiġi minn jew li tikkonċerna xi membru tal-persunal tagħha u għandha tkun responsabbli biex tressaq kwalunkwe azzjoni, b'mod partikolari legali jew dixxiplinarja, kontra membri tal-persunal tagħha f'konformità mal-liġijiet u r-regolamenti tagħha.
   5.   Il-Partijiet jaqblu li jirrinunzjaw għal kwalunkwe pretensjoni, ħlief għal dawk kuntrattwali, kontra xulxin għal dannu fi, telf ta' jew distruzzjoni ta' assi ta' proprjetà ta', jew operati minn Parti jew oħra, jew għall-korriment jew mewt ta' persunal ta' Parti jew oħra, li jirriżultaw mit-twettiq tad-dmirijiet uffiċjali tagħhom konnessi mal-attivitajiet taħt dan il-Ftehim, ħlief fil-każ ta' negliġenza serja jew imġiba ħażina volontarja.
   6.   Ir-Repubblika tal-Kolombja tintrabat li tagħmel dikjarazzjoni fir-rigward tar-rinunzja għal pretensjonijiet kontra kwalunkwe Stat li jipparteċipa f'operazzjoni tal-UE għall-immaniġġar ta' kriżijiet li fiha tipparteċipa r-Repubblika tal-Kolombja, u li tagħmel dan meta tiffirma dan il-Ftehim.
   7.   L-Unjoni Ewropea tintrabat li tiżgura li l-Istati Membri tal-Unjoni Ewropea jagħmlu dikjarazzjoni fir-rigward tar-rinunzja ta' pretensjonijiet, għal kwalunkwe parteċipazzjoni futura tar-Repubblika tal-Kolombja f'operazzjoni tal-UE għall-immaniġġar ta' kriżijiet, u li tagħmel dan meta tkun qed tiffirma dan il-Ftehim.
   Artikolu 4
   Informazzjoni klassifikata
   1.   Ir-Repubblika tal-Kolombja għandha tieħu miżuri adatti sabiex tiżgura li l-informazzjoni klassifikata tal-UE tkun protetta f'konformità mar-regolamenti ta' sigurtà tal-Kunsill għall-protezzjoni ta' informazzjoni klassifikata tal-UE, li jinsabu fid-Deċiżjoni tal-Kunsill 2013/488/UE (1), u f'konformità ma' linji gwida ulterjuri maħruġa minn awtoritajiet kompetenti, inkluż mill-Kmandant tal-Operazzjoni tal-UE fir-rigward ta' operazzjoni militari tal-UE għall-immaniġġar ta' kriżijiet, jew mill-Kap tal-Missjoni fir-rigward ta' operazzjoni ċivili tal-UE għall-immaniġġar ta' kriżijiet.
   2.   Fejn il-Partijiet jikkonkludu ftehim dwar proċeduri ta' sigurtà għall-iskambju ta' informazzjoni klassifikata, dan il-ftehim għandu japplika fil-kuntest ta' operazzjoni tal-UE għall-immaniġġar ta' kriżijiet.
   TAQSIMA II
   
      DISPOŻIZZJONIJIET DWAR IL-PARTEĊIPAZZJONI F'OPERAZZJONIJIET ĊIVILI GĦALL-IMMANIĠĠAR TA' KRIŻIJIET
   
   Artikolu 5
   Persunal issekondat lil operazzjoni ċivili tal-UE għall-immaniġġar ta' kriżijiet
   1.   Ir-Repubblika tal-Kolombja:
   
               (a)
            
            
               għandha tiżgura li l-persunal tagħha ssekondat lil operazzjoni ċivili tal-UE għall-immaniġġar ta' kriżijiet jwettaq il-missjoni tiegħu f'konformità ma':
               
                           (i)
                        
                        
                           id-Deċiżjoni tal-Kunsill rilevanti u l-emendi sussegwenti tagħha kif imsemmi fl-Artikolu 2(1);
                        
                     
                           (ii)
                        
                        
                           il-Pjan tal-Operazzjoni;
                        
                     
                           (iii)
                        
                        
                           kwalunkwe arranġament ta' implimentazzjoni applikabbli.
                        
                     
         
               (b)
            
            
               għandha tinforma lill-Kmandant tal-Operazzjoni Ċivili fi żmien debitu bi kwalunkwe bidla fil-kontribuzzjoni tagħha lill-operazzjoni ċivili tal-UE għall-immaniġġar ta' kriżi.
            
         2.   Persunal issekondat mir-Repubblika tal-Kolombja lil operazzjoni ċivili tal-UE għall-immaniġġar ta' kriżijiet għandu jagħmel eżami mediku, jirċievi l-vaċċinazzjonijiet u jkun iċċertifikat medikament b'saħħtu biex iwettaq dmirijietu mill-awtorità kompetenti tagħha u jipproduċi kopja ta' dik iċ-ċertifikazzjoni.
   3.   Il-persunal issekondat mir-Repubblika tal-Kolombja għandu jwettaq id-doveri tiegħu u jġib ruħu b'konsiderazzjoni biss għall-interessi tal-operazzjoni ċivili tal-UE għall-immaniġġar ta' kriżijiet.
   Artikolu 6
   Linja ta' kmand
   1.   Il-persunal kollu parteċipanti f'operazzjoni ċivili tal-UE għall-immaniġġar ta' kriżijiet għandu jibqa' taħt il-kmand sħiħ tal-awtoritajiet nazzjonali tiegħu.
   2.   L-awtoritajiet nazzjonali għandhom jittrasferixxu l-kontroll operazzjonali lill-Kmandant tal-Operazzjoni Ċivili tal-Unjoni.
   3.   Il-Kmandant tal-Operazzjoni Ċivili għandu jassumi r-responsabbiltà u jeżerċita l-kmand u l-kontroll tal-operazzjoni ċivili tal-UE għall-immaniġġar ta' kriżi fil-livell strateġiku.
   4.   Il-Kap tal-Missjoni għandu jassumi r-responsabbiltà u jeżerċita l-kmand u l-kontroll tal-operazzjoni ċivili tal-UE għall-immaniġġar ta' kriżi fuq il-post u jassumi l-immaniġġar ta' kuljum tagħha.
   5.   Ir-Repubblika tal-Kolombja għandu jkollha l-istess drittijiet u obbligi f'termini tal-immaniġġar ta' kuljum tal-operazzjoni bħall-Istati Membri tal-Unjoni Ewropea li qegħdin jieħdu sehem fl-operazzjoni, f'konformità mal-istrumenti legali msemmijin fl-Artikolu 2(1).
   6.   Il-Kap tal-Missjoni għandu jkun responsabbli għall-kontroll dixxiplinarju tal-persunal tal-operazzjonijiet ċivili tal-UE għall-immaniġġar ta' kriżijiet. Fejn meħtieġ, għandha tittieħed azzjoni dixxiplinarja mill-awtorità nazzjonali kkonċernata.
   7.   Għandu jinħatar Punt ta' Kuntatt tal-Kontinġent Nazzjonali (“PKN”) mir-Repubblika tal-Kolombja biex jirrappreżenta l-kontinġent nazzjonali tagħha fl-operazzjoni. Il-PKN għandu jirrapporta lill-Kap tal-Missjoni dwar kwistjonijiet nazzjonali u għandu jkun responsabbli għad-dixxiplina ta' kuljum tal-kontinġent tar-Repubblika tal-Kolombja.
   8.   Id-deċiżjoni li tintemm l-operazzjoni għandha tittieħed mill-Unjoni, wara konsultazzjoni mar-Repubblika taċ-Ċilì jekk hijatkun għadha qiegħda tikkontribwixxi għall-operazzjoni ċivili tal-UE għall-immaniġġar ta' kriżijiet fid-data tat-terminazzjoni tal-operazzjoni.
   Artikolu 7
   Aspetti finanzjarji
   1.   Mingħajr preġudizzju għall-Artikolu 8, ir-Repubblika tal-Kolombja għandha tassumi l-ispejjeż kollha assoċjati mal-parteċipazzjoni tagħha f'operazzjoni ċivili tal-UE għall-immaniġġar ta' kriżijiet minbarra l-ispejjeż kurrenti, kif stabbilit fil-baġit operazzjonali tal-operazzjoni.
   2.   F'każ ta' mewt, korriment, telf jew ħsara lil persuni fiżiċi jew ġuridiċi mill-Istat(i) li fih(om) titwettaq l-operazzjoni, il-kwistjonijiet ta' responsabbiltà possibbli u l-kumpens mir-Repubblika tal-Kolombja għandhom jiġu rregolati bil-kondizzjonijiet stipulati fil-ftehim applikabbli dwar l-istatus tal-missjoni msemmi fl-Artikolu 3(1), jew kwalunkwe dispożizzjoni alternattiva applikabbli.
   Artikolu 8
   Kontribuzzjoni għall-baġit operazzjonali
   1.   Soġġett għall-paragrafu 4 ta' dan l-Artikolu u minkejja l-Artikolu 1(5), ir-Repubblika tal-Kolombja għandha tikkontribwixxi għall-finanzjament tal-baġit operazzjonali tal-operazzjoni ċivili tal-UE għall-immaniġġar ta' kriżijiet konċernata.
   2.   Tali kontribuzzjoni għall-baġit operazzjonali għandha tiġi kkalkolata abbażi ta' waħda miż-żewġ formoli li ġejjin, skont liema tipproduċi l-ammont aktar baxx:
   
               (a)
            
            
               is-sehem tal-ammont ta' referenza għall-baġit opeazzjonali li jkun fi proporzjon għall-koeffiċjent tad-dħul nazzjonali gross (DNG) tar-Repubblika tal-Kolombja għat-total tad-DNG tal-Istati kollha li jkunu qegħdin jikkontribwixxu għall-baġit operazzjonali tal-operazzjoni; jew
            
         
               (b)
            
            
               is-sehem tal-ammont ta' referenza għall-baġit operazzjonali li jkun ugwali għall-proporzjon tan-numru tal-persunal mir-Repubblika tal-Kolombja parteċipanti fl-operazzjoni mqabbel man-numru totali tal-persunal tal-Istati kollha parteċipanti fl-operazzjoni.
            
         3.   Minkejja l-paragrafi 1 u 2, ir-Repubblika tal-Kolombja ma għandha tagħmel l-ebda kontribuzzjoni għall-finanzjament ta' għotjiet per diem imħallsa lill-persunal tal-Istati Membri tal-Unjoni Ewropea.
   4.   Minkejja l-paragrafu 1, l-Unjoni għandha, bħala prinċipju, teżenta r-Repubblika tal-Kolombja minn kontribuzzjonijiet finanzjarji għal operazzjoni ċivili tal-UE għall-immaniġġar ta' kriżi partikolari jekk tiddeċiedi li r-Repubblika tal-Kolombja tipprovdi kontribuzzjoni sinifikanti għal dik l-operazzjoni.
   5.   Soġġett għall-paragrafu 1, kwalunkwe arranġament dwar il-pagament tal-kontribuzzjonijiet tar-Repubblika tal-Kolombja għall-baġit operazzjonali ta' operazzjoni ċivili tal-UE għall-immaniġġar ta' kriżijiet għandu jiġi ffirmat bejn l-awtoritajiet kompetenti tal-Partijiet u għandu, fost l-oħrajn, jinkludi d-dispożizzjonijiet li ġejjin dwar:
   
               (a)
            
            
               l-ammont tal-kontribuzzjoni finanzjarja kkonċernata;
            
         
               (b)
            
            
               l-arranġamenti għall-ħlas tal-kontribuzzjoni finanzjarja; u
            
         
               (c)
            
            
               il-proċedura tal-awditjar.
            
         TAQSIMA III
   
      DISPOŻIZZJONIJIET DWAR PARTEĊIPAZZJONI F'OPERAZZJONIJIET MILITARI TAL-UE GĦALL-IMMANIĠĠAR TA' KRIŻIJIET
   
   Artikolu 9
   Parteċipazzjoni f'operazzjoni militari tal-UE għall-immaniġġar ta' kriżijiet
   1.   Ir-Repubblika tal-Kolombja għandha tiżgura li l-forzi u l-persunal tagħha parteċipanti f'operazzjoni militari tal-UE għall-immaniġġar ta' kriżijiet iwettqu l-missjoni tagħhom f'konformità ma':
   
               (a)
            
            
               id-Deċiżjoni tal-Kunsill rilevanti u l-emendi sussegwenti tagħha kif imsemmi fl-Artikolu 2(1);
            
         
               (b)
            
            
               il-Pjan tal-Operazzjoni; u
            
         
               (c)
            
            
               arranġamenti ta' implimentazzjoni applikabbli.
            
         2.   Ir-Repubblika tal-Kolombja għandha tinforma lill-Kmandant tal-Operazzjoni tal-UE fiż-żmien dovut bi kwalunkwe bidla fil-parteċipazzjoni tagħha fl-operazzjoni.
   3.   Il-persunal issekondat mir-Repubblika tal-Kolombja għandu jwettaq id-doveri tiegħu u jġib ruħu b'konsiderazzjoni biss għall-interessi tal-operazzjoni militari tal-UE għall-immaniġġar ta' kriżijiet.
   Artikolu 10
   Linja ta' kmand
   1.   Il-forzi u l-persunal kollha li jipparteċipaw f'operazzjoni militari tal-UE għall-immaniġġar ta' kriżijiet għandhom jibqgħu taħt il-kmand sħiħ tal-awtoritajiet nazzjonali tagħhom.
   2.   L-awtoritajiet nazzjonali għandhom jittrasferixxu l-kmand Operazzjonali u Tattiku u/jew il-kontroll tal-forzi u tal-persunal tagħhom lill-Kmandant tal-Operazzjoni tal-UE, li għandu d-dritt li jiddelega l-awtorità tiegħu.
   3.   Ir-Repubblika tal-Kolombja għandu jkollha l-istess drittijiet u obbligi f'termini ta' maniġġar ta' kuljum tal-operazzjoni bħall-Istati Membri tal-Unjoni Ewropea li qegħdin jieħdu sehem fl-operazzjoni, f'konformità mal-istrumenti legali msemmijin fl-Artikolu 2(1).
   4.   Il-Kmandant tal-Operazzjoni tal-UE jista', wara konsultazzjonijiet mar-Repubblika tal-Kolombja, fi kwalunkwe ħin jitlob l-irtirar tal-kontribuzzjoni mir-Repubblika tal-Kolombja.
   5.   Għandu jinħatar Rappreżentant Militari Superjuri (“SMR”) mir-Repubblika tal-Kolombja sabiex jirrappreżenta l-kontinġent nazzjonali tagħha fl-operazzjoni militari tal-UE għall-immaniġġar ta' kriżijiet. L-SMR għandu jikkonsulta mal-Kmandant tal-Forzi tal-UE dwar il-materji kollha li jaffettwaw l-operazzjoni u għandu jkun responsabbli għad-dixxiplina ta' kuljum tal-kontinġent tar-Repubblika tal-Kolombja.
   Artikolu 11
   Aspetti finanzjarji
   1.   Mingħajr preġudizzju għall-Artikolu 12 ta' dan il-Ftehim, ir-Repubblika tal-Kolombja għandha tassumi l-ispejjeż kollha assoċjati mal-parteċipazzjoni tagħha fl-operazzjoni sakemm l-ispejjeż ma jkunux suġġetti għal finanzjament komuni kif previst fl-istrumenti legali msemmija fl-Artikolu 2(1), kif ukoll fid-Deċiżjoni tal-Kunsill 2011/871/PESK (2).
   2.   F'każ ta' mewt, korriment, telf jew dannu lil persuni fiżiċi jew ġuridiċi mill-Istat(i) li fih(om) titwettaq l-operazzjoni, il-kwistjonijiet ta' responsabbiltà possibbli u l-kumpens mir-Repubblika tal-Kolombja għandhom jiġu rregolati mill-kondizzjonijiet stipulati fil-ftehim applikabbli dwar l-istatus tal-forzi msemmi fl-Artikolu 3(1) jew kwalunkwe dispożizzjoni alternattiva applikabbli.
   Artikolu 12
   Kontribuzzjoni għall-ispejjeż komuni
   1.   Soġġett għall-paragrafu 3 ta' dan l-Artikolu u minkejja l-Artikolu 1(5), ir-Repubblika tal-Kolombja għandha tikkontribwixxi għall-finanzjament tal-ispejjeż komuni tal-operazzjoni ċivili tal-UE għall-immaniġġar ta' kriżijiet konċernata.
   2.   Tali kontribuzzjoni għall-ispejjeż komuni għandha tiġi kkalkolata fuq il-bażi ta' waħda mill-formoli li ġejjin, skont liema waħda tipproduċi l-inqas ammont:
   
               (a)
            
            
               is-sehem tal-ispejjeż komuni li jkun ugwali għall-proporzjon tad-DNG tar-Repubblika tal-Kolombja mqabbel mat-total tad-DNG tal-Istati kollha li jkunu qegħdin jikkontribwixxu għall-ispejjeż komuni tal-operazzjoni; jew
            
         
               (b)
            
            
               is-sehem tal-ispejjeż komuni li jkun ugwali għall-proporzjon tan-numru tal-persunal mir-Repubblika tal-Kolombja parteċipanti fl-operazzjoni mqabbel man-numru totali tal-persunal tal-Istati kollha parteċipanti fl-operazzjoni.
            
         Fejn tintuża l-formula taħt il-punt (b), u r-Repubblika tal-Kolombjatikkontribwixxi persunal għall-Kwartieri Ġenerali tal-Operazzjoni jew tal-Forza biss, il-proporzjon li jintuża għandu jkun dak tal-persunal tagħha għan-numru totali tal-persunal tal-kwartieri ġenerali rispettivi. F'każijiet oħra, il-proporzjon għandu jkun dak tal-persunal kollu kontribwit mir-Repubblika tal-Kolombja għall-persunal totali tal-operazzjoni.
   3.   Minkejja l-paragrafu 1, l-Unjoni għandha, bħala prinċipju, teżenta r-Repubblika tal-Kolombja minn kontribuzzjonijiet finanzjarji għall-ispejjeż komuni ta' operazzjoni militari tal-UE tal-immaniġġar ta' kriżi partikolari jekk tiddeċiedi li r-Repubblika tal-Kolombja tipprovdi kontribuzzjoni sinifikanti għal dik l-operazzjoni;
   4.   Soġġett għall-paragrafu 1, kwalunkwe arranġament għall-pagament tal-kontribuzzjonijiet tar-Repubblika tal-Kolombja għall-ispejjeż komuni għandu jiġi konkluż bejn l-awtoritajiet kompetenti tal-Partijiet u għandu jinkludi, fost l-oħrajn, id-dispożizzjonijiet li ġejjin dwar:
   
               (a)
            
            
               l-ammont tal-kontribuzzjoni finanzjarja kkonċernata;
            
         
               (b)
            
            
               l-arranġamenti għall-pagament tal-kontribuzzjoni finanzjarja; u
            
         
               (c)
            
            
               il-proċedura tal-awditjar.
            
         TAQSIMA IV
   
      DISPOŻIZZJONIJIET FINALI
   
   Artikolu 13
   Arranġamenti biex jiġi implimentat il-Ftehim
   Mingħajr preġudizzju għall-Artikoli 8(5) u 12(4), kwalunkwe arranġament tekniku u amministrattiv meħtieġ skont l-implementazzjoni ta' dan il-Ftehim għandu jiġi konkluż bejn l-awtoritajiet kompetenti tal-Partijiet.
   Artikolu 14
   Awtoritajiet kompetenti
   Għall-finijiet ta' dan il-Ftehim, l-awtoritajiet kompetenti tar-Repubblika tal-Kolombja għandhom ikunu l-Ministeru tad-Difiża Nazzjonali dment li l-Unjoni Ewropea ma tiġix innotifikata mod ieħor.
   Artikolu 15
   Nuqqas ta' konformità
   Jekk kwalunkwe waħda mill-Partijiet tonqos milli tikkonforma mal-obbligi tagħha skont dan il-Ftehim, il-Parti l-oħra għandu jkollha d-dritt li ttemm dan il-Ftehim permezz ta' avviż bil-miktub minn xahar qabel.
   Artikolu 16
   Riżoluzzjoni ta' tilwim
   Tilwim li jikkonċerna l-interpretazzjoni jew l-applikazzjoni ta' dan il-Ftehim għandu jiġi riżolt b'mezzi diplomatiċi bejn il-Partijiet.
   Artikolu 17
   Dħul fis-seħħ, tul ta' żmien u terminazzjoni
   1.   Dan il-Ftehim għandu jidħol fis-seħħ fl-ewwel jum tal-ewwel xahar wara li l-Partijiet ikunu nnotifikaw lil xulxin bit-tlestija tal-proċeduri legali interni meħtieġa għad-dħul fis-seħħ ta' dan il-Ftehim.
   2.   Dan il-Ftehim għandu jiġi rivedut fuq it-talba ta' kwalunkwe Parti.
   3.   Dan il-Ftehim jista' jiġi emendat abbażi ta' ftehim reċiproku bil-miktub bejn il-Partijiet. L-emendi għandhom jidħlu fis-seħħ f'konformità mal-proċedura stipulata fil-paragrafu 1.
   4.   Dan il-Ftehim jista' jiġi ddenunzjat minn kwalunkwe Parti b'notifika bil-miktub ta' denunzja mogħtija lill-Parti l-oħra. Tali denunzja għandha ssir effettiva sitt xhur wara li l-Parti l-oħra tirċievi n-notifika.
   
      B'XHIEDA TA' DAN, is-sottoskritti, li t-tnejn huma awtorizzati kif inhu dovut biex jagħmlu dan mill-Partijiet rispettivi tagħhom, iffirmaw dan il-Ftehim.
      Magħmul f'Bogotà, fil-ħames jum ta’ Awwissu fis-sena elfejn u erbatax bil-lingwa Ingliża u dik Spanjola, b'kull waħda tkun ugwalment awtentika.
      
         
            Għall-Unjoni Ewropea
         
      
      
         
            Għar-Repubblika tal-Kolombja
         
      
   
   
      (1)  Deċiżjoni tal-Kunsill 2013/488/KE tal-23 ta' Settembru 2013 dwar ir-regoli ta' sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).
   
      (2)  Deċiżjoni tal-Kunsill 2011/871/PESK tad-19 ta' Diċembru 2011 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta' difiża (Athena) (ĠU L 343, 23.12.2011, p. 35).
   
      DIKJARAZZJONI MILL-ISTATI MEMBRI TAL-UE LI TAPPLIKA DEĊIŻJONI TAL-KUNSILL TAL-UE DWAR OPERAZZJONI TAL-UE GĦALL-IMMANIĠĠAR TA' KRIŻIJIET, LI FIHA TIPPARTEĊIPA R-REPUBBLIKA TAL-KOLOMBJA RIGWARD IR-RINUNZJA TA' PRETENSJONIJIET
      “L-Istati Membri tal-UE li japplikaw Deċiżjoni tal-Kunsill tal-UE dwar operazzjoni tal-UE għall-immaniġġar ta' kriżijiet li fiha tipparteċipa r-Repubblika tal-Kolombjaser jagħmlu ħilithom, sa fejn is-sistemi legali interni tagħhom jippermettu, biex jirrinunzjaw sa fejn ikun possibbli għal kwalunkwe pretensjoni kontra r-Repubblika tal-Kolombjafir-rigward ta' korriment, mewt ta' persunal tagħhom, jew ħsara lil, jew telf ta', kwalunkwe assi ta' proprjetà tagħhom u użata mill-operazzjoni tal-UE għall-immaniġġar ta' kriżijiet jekk tali korriment, mewt, ħsara jew telf:
      
                  —
               
               
                  kien ikkawżat minn persunal, kontribwit mir-Repubblika tal-Kolombja lil operazzjoni tal-UE għall-immaniġġar ta' kriżijiet,fl-eżekuzzjoni tad-doveri tagħhom b'konnessjoni mal-operazzjoni tal-UE għall-immaniġġar ta' kriżijiet, ħlief f'każ ta' negliġenza serja jew kondotta skorretta volontarja; jew
               
            
                  —
               
               
                  irriżulta mill-użu ta' kwalunkwe assi proprjetà tar-Repubblika tal-Kolombja, sakemm l-assi jkunu ntużaw b'konnessjoni mal-operazzjoni u ħlief fil-każ ta' negliġenza serja jew imġiba skorretta volontarja minn persunal kontribwit mir-Repubblika tal-Kolombja lill-operazzjoni tal-UE għall-immaniġġar ta' kriżijiet,li kien qed juża dawk l-assi.”
               
            
   
      DIKJARAZZJONI MIR-REPUBBLIKA TAL-KOLOMBJA RIGWARD IR-RINUNZJA TA' PRETENSJONIJIET KONTRA KWALUNKWE STAT LI JIPPARTEĊIPA F'OPERAZZJONIJIET TAL-UE GĦALL-IMMANIĠĠAR TA' KRIŻIJIET
      “Ir-Repubblika tal-Kolombja, wara li qablet li tipparteċipa f'operazzjoni tal-UE għall-immaniġġar ta' kriżijiet, ser tagħmel ħilitha, sa fejn is-sistema legali interna tagħha tippermetti, biex tirrinunzja sa fejn possibbli għal kwalunkwe pretensjoni kontra kwalunkwe Stat li jipparteċipa f'operazzjoni tal-UE għall-immaniġġar ta' kriżijiet rigward il-korriment, mewt ta' persunal tagħha, jew ħsara lil, jew telf ta', kwalunkwe assi proprjetà tagħha u użat mill-operazzjoni tal-UE għall-immaniġġar ta' kriżijiet jekk tali korriment, mewt, dannu jew telf:
      
                  —
               
               
                  kien ikkawżat minn persunal fit-twettiq tad-doveri tagħhom b'konnessjoni mal-operazzjoni tal-UE għall-immaniġġar ta' kriżijiet, ħlief f'każ ta' negliġenza serja jew kondotta ħażina volontarja; jew
               
            
                  —
               
               
                  irriżulta mill-użu ta' kwalunkwe assi li tkun proprjetà ta' Stati parteċipanti fl-operazzjoni tal-UE għall-immaniġġar ta' kriżijiet, dment li l-assi ntużaw b'konnessjoni mal-operazzjoni u ħlief fil-każ ta' negliġenza serja jew imġiba ħażina volontarja mill-membri tal-persunal tal-operazzjoni tal-UE għall-immaniġġar ta' kriżijiet li kien qiegħed juża dawk l-assi.”